अगर पौधे की पत्तियाँ पीली या भूरी हों तो आप समझ सकते हैं कि वह अस्वस्थ है। संभव है कि उस पौधे को चाइना या ताइवान से शिप में लाया गया हो इसलिए लम्बी यात्रा से उसका रंग खराब हो गया है।  इसे उगाने वाले व्यावसायिक व्यक्ति इसकी डंडियों को गूथकर और मोड़कर बारीक डिज़ाइन्स बनाते हैं। बड़े और ज्यादा बारीक डिज़ाइन्स की वजह से कुछ लकी बैम्बू के पौधे बहुत महँगे (कई सौ डॉलर्स) होते हैं। एक गमले में उसका पौधा 3 फीट (0.9 m) की ऊँचाई तक उग सकता है। बाहर मिट्टी में लगाने से वह 5 फीट (1.5 m) की ऊँचाई तक पहुँच सकता है। उसे पानी और पत्थरों में उगाना साफ और सबसे आसान तरीका है। आप उसको मिट्टी में भी उगा सकते हैं। आपके पास कैसा गमला या फूलदान है उसके अनुसार आप ये तय कर सकते हैं।  अगर आप उसको पानी में उगायेंगे तो उसको स्थिर रखने के लिए कंटेनर में पर्याप्त पत्थर और कंचे होने चाहिए। लकी बैम्बू को अच्छे से उगने के लिए कम से कमे 1 से 3 इंच (3-8 cm) पानी की आवश्यकता होगी। मान लीजिये आप उसे मिट्टी में उगाना चाहते हैं तो उपजाऊ पॉटिंग सॉइल लें जिसमें से पानी अच्छी तरह बह जाये। उसे हमेशा गीला रहना चाहिए पर तर बतर नहीं होना चाहिए। आवश्यकता के अनुसार ऑर्गैनिक फ़र्टिलाइज़र डालें; सिंथेटिक फ़र्टिलाइज़र्स के साल्ट्स और ज्यादा फॉस्फोरस की मात्रा की वजह से वे विकृत हो सकते हैं। आप गमले में नीचे थोड़े पत्थर डाल सकते हैं ताकि पानी ठीक से बह जाये। लकी बैम्बू को एक लम्बे काँच के फूलदान या सिरेमिक कंटेनर आदि में रखें; या वह जिस कंटेनर में मिला है उसी में रखें। अगर आप उसको पानी में उगाना चाहते हैं तो उसे एक पारदर्शी कंटेनर में कुछ सजावटी पत्थर डालकर रखना सबसे अच्छा है। मान लीजिये आप उसे मिट्टी में उगाना चाहते हैं तो एक सामान्य टेरा कोटा का गमला इस्तेमाल करें।  ध्यान रखें कि पौधे को उसकी सबसे ज्यादा ऊँचाई पर संतुलित रखने की जरूरत है। आपके कंटेनर को कम से कम 1 फूट (30 cm) ऊँचा होना चाहिए। आप मिट्टी इस्तेमाल कर रहे हैं? उपजाऊ मिट्टी से गमले को करीब करीब पूरा भरें और यह पक्का कर लें कि उसमें से पानी ठीक से बह जाये। लकी बैम्बू को अच्छी छनी हुई धूप की जरूरत होती है। जैसे जंगल के बड़े बड़े पेड़ों के नीचे छनकर आने वाली धूप। सीधी धूप से उसकी पत्तियाँ जल जायेंगी। उसको 65० F और 90० F के बीच का तापमान अच्छा लगता है। इसलिए उसे एयर कंडीशनिंग या वेंट से दूर रखें। अगर आप चाहते हैं कि आपका पौधा न मुड़े तो आप तीन साड्स वाला बॉक्स (एक बॉक्स की एक साइड काटकर) इस्तेमाल कर सकते हैं। ऐसा करने से पौधा धूप की ओर झुकेगा। जब वह मुड़े तो उसे घुमाएं और दूसरी साइड को धूप की ओर कर दें। पौधा वापस मुड़ जायेगा।
Look for a plant with bright green leaves. Decide if you want to grow it hydroponically or with soil. Use the right container. Choose the right spot.